เมนูบะหมี่ไข่อยู่ดีๆ ก็กลายมาเป็นอาหารอย่างนึงที่คนชอบไปกินกันหลังเที่ยวผับเสร็จ ไม่รู้ว่าทำไมแฮะ ถ้าเป็นไก่ทอด ไก่ย่าง หมูปิ้ง ลูกชิ้น ก็คงไม่แปลกเ กินง่ายและเบาท้องกว่าตั้งเยอะ ฮ่าๆ

แต่พูดถึงร้านบะหมี่ไข่ที่อยู่ในละแวกเอกมัย-ทองหล่อแล้ว นักเที่ยวหลายคนน่าจะเคยกินร้านนี้กันพอสมควร ผมขับผ่านอยู่บ่อยๆ แต่ก็เพิ่งได้ลองครั้งนี้ครั้งแรก เป็นร้านห้องแถวเดียวไม่ติดแอร์ มีที่นั่งทั้งข้างในร้านและริมฟุตบาท  ดูจากนอกร้าน ภายในร้านจะดูโทรมๆ หน่อยแต่ไม่ได้มีอะไรไม่สะอาดครับ

[ ควรรู้ก่อนมาถึงร้าน ]
- เปิดเฉพาะตอนเย็นถึงดึก
- ถ้าขับรถมาจะจอดรถลำบากมากครับ ผมต้องใช้วิธีขับไต่ขึ้นฟุตบาทไป (ช่วงดึก)

[ อาหารที่สั่ง ]
- บะหมี่แห้งใส่ทุกอย่าง (60.-) ได้เครื่องมาทั้งไข่ต้ม สุกแบบยางมะตูม, หมูแดง, เกี๊ยวหมู, หมูสับ เครื่องทุกอย่างอร่อยดี ส่วนตัวแล้วชอบหมูแดงมากกว่าเกี๊ยว (เห็นดูน่ากินตั้งแต่ที่แขวนไว้ในตู้หน้าร้านแล้ว ฮ่าๆ)  หมูสับอาจจะไม่ได้อร่อยอะไรมากแต่มันขาดไม่ได้จริงๆ สำหรับก๋วยเตี๋ยวแบบนี้ :)

- บะหมี่ต้มยำใส่ไข่ (55.-) ไข่ลวกจะสุกขึ้นอีกหน่อย ปรุงมารสจัดจ้านใช้ได้ แต่ยังไม่กลมกล่อม

- ไข่ต้มร้านต้มเอง ไม่ได้ใช้ของซีพี กึ่งสุกกึ่งดิบ วางกองไว้ให้ดูกันจะจะ

- เห็นมีเมนูซี่โครงหมูอบด้วย ดูจากรูปบนผนัง น่ากินดี แต่ไม่ได้สั่ง  ถามกับเจ้าของร้านตอนจ่ายเงิน เลยรู้ว่าเค้าจะขายเป็นจานเท่านั้น สั่งเป็นเครื่องในก๋วยเตี๋ยวได้ไม่ได้  จานละ 90 บาท


มื้อนี้อร่อยทั้งสองชาม ชอบแบบแห้งมากกว่า  แบบน้ำรู้สึกว่าปรุงรสต้มยำมาไม่เจ๋งเท่าไหร่ แล้วก็พอเป็นแบบน้ำแล้วมันทำให้ไข่สุกเกินไปหน่อยนึง

กินไป 2 ชาม ออกมา 117 บาท อิ่มอร่อยไม่แพง ถูกใจ แล้วจะกลับมากินอีก

ปล. ผมกินผิดวิธีไหนหน่อย จริงๆ ควรคลุกไข่กับเส้นก่อนกิน
ปล.2 สงสัยอยู่ว่าใครคือลุงเฉื่อย เพราะไม่ทั้งร้านมีแต่คนขายที่เป็นผู้หญิงหมดเลย ฮ่าๆ